På baggrund af et konkret tip foretog efterforskere fra Nordjyllands Politi en ransagning i Aalborg tirsdag den 31. marts 2020 omkring klokken 10:00. - Under ransagningen fandt vi 75 gram amfetamin og en smule hash. Derudover fandt vi nogle effekter, som kunne indikere, at der foregik salg, forklarer politikommissær Casper Jacobsen, leder af politiets operative efterforskning i Aalborg. Den 50-årige mand, er nu sigtet for overtrædelse af straffelovens § 191. Manden erkender forholdet og må nu forvente en frihedsstraf.

Referat:
Tirsdag formiddag foretog Nordjyllands Politi en ransagning i Aalborg hos en 50-årig mand, hvor man fandt 75 gram amfetamin.